ޕީއެސް5 ގޭމްތަށް ޔޫއެސްބީ ޑްރައިވް ގައި ރައްކާކޮށްލެވޭނެ - Tech News Maldives\nސްޓާޓްއަޕް އެޕްސް ގެޖެޓް ސައިންސް އެޕަލް ގޫގަލް ކްލަބްހައުސް 👋\nޕީއެސް5 ގޭމްތަށް ޔޫއެސްބީ ޑްރައިވް ގައި ރައްކާކޮށްލެވޭނެ\nމުހައްމަދު ރައްޔާން • 14 އޭޕްރީލު 2021\nކޮމަންވޮއިސްގެ އެހީގައި މިލިޔުން ކިޔާލާ\nސޮނީ އިން ޕީއެސް5 ބާޒާރަށް ނެރުނުފަހުން އާންމުކުރާ ފުރަތަމަ ސިސްޓަމް އަޕްޑޭޓް 14 އޭޕްރީލްގައި ޕީއެސް5 ބޭނުންކުރާ މީހުންނަށް ދޫކޮށްލާފައި އެވެ. އެގޮތުން މިއަޕްޑޭޓް އަށްފަހު ޕީއެސް5 ގޭމްތަށް ޔޫއެސްބީ ޑްރައިވްއެއްގައި ރައްކާކޮށްލެވޭނެއެވެ. ނަމަވެސް ޕީއެސް4 ގޭމަތަށް ސީދާ ޔޫއެސްބީ ޑްރައިވްގައި ބަހައްޓައިގެން ކުޅެވުނަސް ޕީއެސް5 ގައި މިކަމެއް ނުކުރެވޭނެއެވެ. ކަންމިހެން ހުރިކަމުގައި ވިޔަސް ގޭމް ސީޑީއިން ނުވަތަ ގޭމްތަށް ޑައުންލޯޑް ކޮށްގެން އިންސްޓޯލް ކުރުމަށްވުރެ އަވަހަށް ޔޫއެސްބީ ޑްރައިވް އެއްގައި ހުންނަ ގޭމް އިންސްޓޯލް ކޮށްލެވޭނެއެވެ.\nސޮނީއިން މީގެ ކުރިން ޕީއެސް5 އަށް ލިބޭނެކަމަށް ވައުދުވެފައިވާ އެމް.2 އެސްއެސްޑީ ގެ ހަބަރެއް މިފަހަރުގެ އަޕްޑޭޓާއި އެކުވެސް އެކުންފުނިން ހާމަކޮށްފައިނުވެއެވެ. މިއަޕްޑޭޓްގައި ހިމެނޭ ކްރޮސް ޖެނެރޭޝަން ޝެއާ ޕްލޭގެ ސަބަބުން ޕީއެސް4 ގެންގުޅޭ ފަރާތްތަކާއިއެކު ގޭމްކުޅުމަށް ވަނީ އިތުރަށް ފަސޭހަވެފައިއެވެ.\nމީގެ އިތުރުން މި އަޕްޑޭޓް މެދުވެރިކޮށް ގޭމް ބޭސްގެ ތަފާތު އެކިއެކި ފީޗާތަށްވެސް ވަނީ އަޕްޑޭޓްކުރެވިފައިއެވެ. އެގޮތުން ވަގުތު ސަލާމަށްކުރުމުގެ ގޮތުން ގޭމްތަކުގެ އަޕްޑޭޓްތަށް ލިބުމުން އެ އަޕްޑޭޓްތަށް ޕްރީ ޑައުންލޯޑް ކޮށްލެވޭނެއެވެ. މީގެ އިތުރުން ފާހަގަކޮށްލަންޖެހެނީ ޕްލޭސްޓޭޝަން އެޕް އަށްވެސް ވަރަށް އަވަހަށް އަޕްޑޭޓެއް ލިބިގެންދާނެކަމެވެ. މިއަޕްޑޭޓް މެދުވެރިކޮށް މަލްޓި ޕްލެޔާ ޕީއެސް5 ސެޝަންތަކުގައި ބައިވެރިވެވޭނެއެވެ.\nމި އަޕްޑޭޓާއިއެކުވެސް ޕީއެސް5 ގައި ހިމެނޭ އެސްއެސްޑީ ގައި ގިނަ ގޭމްތަކެއް ރައްކާނުކުރެވޭތީ ޖައްސާ މައްސަލަތަކަށް ހައްލެއް ނުލިބޭނެއެވެ.\n2016 ވަނަ އަހަރުން ފެށިގެން ނޫސްވެރިކަމުގެ ތެރޭގައި ހަރަކާތްތެރިވެ ތަފާތު ލިޔުން ލިޔެވިފައިވޭ. ޓެކްނޮލޮޖީގެ ހަބަރުތަކަށް މުޅިން އައު ވިޔަސް މި މަސައްކަތް މި ފެށީ ރައްޔިތުންނާއި ހަމަަޔަށް ޓެކްނޮލޮޖީ ހަބަރު ވީ އެންމެ ތާޒާކަމާއިއެކު ގެނެސްދިނުމަށް\n2 ބިލިއަން ކްރޯމް ޔޫސަރުންނަށް ގޫގުލް އިން އިންޒާރެއް\nޕްލޭސްޓޯގައި ޔޫސަރުންގެ ބޭންކު އިންފޯ ވަގަށްނަގާ އެޕްތަކެއް\nއެންޑްރޮއިޑްގެ މުޅިން އާފީޗާތަކެއް ގޫގަލްއިން އިޢުލާންކޮށްފި\nއައިޖީއެމްއެޗްގެ މޮބައިލް އެޕްލިކޭޝަން ތައާރަފުކޮށްފި\nޑީޕް ލަރނިންއަކީ ކޮން އެއްޗެއް؟\nމިއަހަރު އެންމެ ތަފާތު ފޯނު ނެރުނީ ޓޯސްޓަރުހަދާ ބައެއް\nދިވެހިބަހުގެ ތަރުޖަމާ ހިމެނޭ އައު ޑޭޓާސެޓެއް އުފެއްދުން\nނާސާއިން ފުރަތަމަ ފަހަަރަށް ގިނިހިލައެއް ބުރުއްސާލަނީ\nޓެކްނޮލޮޖީ ހަބަރާއި ލިޔުން ހޮޅުއަށިތަކަށް.\nލޯތްބާއެކު ދިވެހިން އުފައްދާފައިވާ އުފެއްދުމެއް.\nޓެކްނިއުސް، 2021 • ކްރެޑިޓްސް


MDP Ge Riyaasee Ticket Emme Hahggy Ibu Ah - Nihan - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 1 ގަޑިއިރު ކުރިން\nއެމްޑީޕީގެ ރިޔާސީ ޓިކެޓް އެންމެ ހައްގީ އިބޫ އަށް - ނިހާން\n3 އަހަރު ކުރިން ( މާޗް 28, 2018 )\n| ހަސަން ރަޝީދު\nއަހުމަދު ނިހާން - ވަގުތު އިމޭޖެސް: އިބްރާހިމް ޝާބިލް\nއެމްޑީޕީގެ ރިޔާސީ ޓިކެޓް އެންމެ ހައްގީ އެ ޕާޓީގެ ޕާލަމެންޓްރީ ގްރޫޕްގެ ލީޑަރު އިބްރާހީމް މުޙައްމަދު ޞޯލިހް (އިބޫ) އަށް ކަމަށް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާން ވިދާޅުވެއްޖެއެވެ.\nނިހާން މިހެން ވިދާޅުވީ ފުލުހުންގެ ބަންދުން އިބޫ މިއަދު ދޫކޮށްލުމާ ގުޅިގެން ކުރެއްވި ޓްވީޓެއްގައެވެ.\n"އެމްޑީޕީ ރިޔާސީ ޓިކެޓް އެންމެ ހައްގު ފަރާތަކީ އިބޫ ކަމާމެދު ޝައްކެއް ނެތް" ނިހާން ވިދާޅުވެފައިވެއެވެ.\nރިޔާސީ އިންތިހާބުގައި އެމްޑީޕީގެ ފަރާތުން ނިކުންނާނެ ބޭފުޅަކު ކަނޑައަޅާނީ ޕްރައިމަރީ އަކުން ކަމަށް އެ ޕާޓީން މީގެކުރިން ވަނީ ބުނެފައެވެ. އެމްޑީޕީގެ ފަރާތުން މިހާތަނަށް އިންތިހާބަށް ނިކުންނަން ޝައުގުވެރިކަން ފާޅުކުރައްވާފައިވަނީ ކުރީގެ ރައީސް މުހައްމަދު ނަޝީދު އެކަންޏެވެ.\nރައީސް ނަޝީދު އިންތިހާބަށް ނިކުންނަން ޝައުގުވެރިކަން ފާޅުކުރެއްވި ނަމަވެސް ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި ނަޝީދުގެ މައްޗަށް އިއްވި 13 އަހަރު ޖަލުހުކުމާ އެކު، އިންތިހާބުގައި ވާދަކުރެއްވުމުގެ ގާނޫނީ ހުރިހާ ފުރުސަތެއް އެމަނިކުފާނަށް ވަނީ ބަންދުވެފަ އެވެ.\nމިހާރު ރައީސް ނަޝީދު ހުންނެވީ އަމިއްލައަށް އަރުވާލެވިގެން އިނގިރޭސި ވިލާތުގަ އެވެ. އަދި ދޭތެރެ ދޭތެރެއިން ރައީސް ނަޝީދު ލަންކާއަށް ވަޑައިގެން ސަޕޯޓަރުންނާ ބައްދަލުކުރައްވަ އެވެ.\nރިޔާސީ އިންތިހާބަށް މިއަހަރު ބާއްވާއިރު އިންތިހާބުގައި ވާދަކުރާނެކަން މިހާތަނަށް ޔަގީންވެފައިވާ ހަމައެކަނި ކެންޑިޑޭޓަކީ ޕީޕީއެމްގެ ފަރާތުން ރައީސް ޔާމީން އެވެ.\nނިހާންގެ ޕާސްޕޯޓް ޝަރީއަތް ނިމެންދެން ހިފަހައްޓައިފި\nނިހާނަށް ކުރާ ދައުވާތަކުގެ ޝަރީއަތް މިއަދު ފަށަނީ\nއެމްއެމްޕީއާރްސީ މައްސަލާގައި ނިހާން އަށް ދައުވާ ކުރަން ޕީޖީއަށް ފޮނުވައިފި\n3 މަސް ކުރިން\nމާޗް 28, 2018 18:07\nމީ ދެންކަކު ކެނޑިޑޭޓުން ކަނޑައަޅަން\nމާޗް 28, 2018 18:08\nއެސޮރަށް ޙުކުމްގަޑެއް ތިޔަޤީންވީ..\nމާޗް 28, 2018 19:42\nޔަގީން .. މުޖައްރިބު\nމާޗް 28, 2018 19:26\nނިހާނުމެން ގުއި އުދުޅި ނުބާނާ ތަނެއް ހަމަ ނެތީއޭދޯ.. ޕީޕީ ކުދިން އެހެން ޕާޓީތަކުގެ ކަންކަމާ ނުބެހި ޕީޕީތެރޭ އޮތް ބައިބައިވުން ހައްލުކުރަން މަސައްކަތް ކޮށްބަލަ.. އެހެން މީހުންވެސް ދިރިއުޅުނަދީބަލަ..\nމާޗް 28, 2018 19:48\nމާޗް 28, 2018 20:40\nކަލެއަށްތަ އެނގޭނީ ނިކުންނަންވީ މީހަކު .މިހިރަ ނިހާނާ.\nމާޗް 28, 2018 21:07\nމީނަޔާ ކީތް މޑޕ ޓިކެޓް ކޮންމެ މީހަކަށް ލިބުނަސް.\nމާޗް 28, 2018 22:01\nއިބޫއަށް ހައްގޭ އެކަމް ނިހާނޫ ކަލެއަކަށް ހައްގެއްނޫން\nމާޗް 28, 2018 23:57\nއެއީ ކުއްވެރިއެއް ނޫންތޯ މަނިއްޕުޅާ.\nމާޗް 29, 2018 06:55\nނަޝީދުބުނީ އެމްޑީޕީން އޭނަ އިންތިހާބައް ކުރިމަތިނުލެވެންޏާ އެޕާޓީން އެއްވެސް މީހަކު ކުރިމަތިލިޔަކަ ނުދޭނަމޯ\nމާޗް 29, 2018 10:22\nނިހާނު ނުބެހޭކަންތަކާނުބެހި ހުރެބަލަ އެމް.ޑީ.ޕީން ނެރެން ބޭނުން ކެނޑި ޑޭޓަކުނެރޭނެ މިވެރިކަން ދާދިއަވަހަށް ނިމި ހިނގައިދާނެ. އޭރުން ގުއިކާޅެއްހެން ތިގޮވާގޮވެލިފަތި ގޮވަން ޖެހޭނި މަހަށްދާން. ދެންއަތްޖަހާ!\nމާޗް 29, 2018 10:52\nއެމްޑީޕީ ޓިކެޓް ދޭންވީމީހެއް ނިހާނަކައް ނޭންގޭނެ އެކަންނިންމާނީ އެމްޑީޕީމެންބަރުން\nރޯދަ މަހާއި ތަޤުވާވެރިކަން\nމުހިއްމު ގިނަ ގޮނޑިތަކެއް އެމްޑީޕީއަށް ގެއްލެނީ\nހާރު ކާ ގަނޑީގައި މާގިނައިން ކެއުން ރަނގަޅެއް ނޫން!\nވެރިކަމާއި މަޖިލީހަށް އެމްޑީޕީ ހޮވައިގެން ފައިދާ ނުވިޔަސް ކައުންސިލަށް ހޮވައިގެން ވާނެ: ނަޝީދު\nއަނަސް އަށް ވޯޓް ނުދޭން ނިންމާފައިވާ އެމްޑީޕީގެ މެންބަރުން ވިސްނުން މުރާޖާކުރޭ - ނަޝީދު\nއެމްޑީޕީ ވެރިކަމަށް އައިފަހުން މާލޭގައި ފެންބޮޑެއް ނުވޭ - ޝާހިދު


Miaharuves Hoonu Moosumugai Councilthah Medhuvrikoh Boafen Foarukohdheynan - Ministry - Vaguthu\nކޮވިޑް-19: ބިރުވެރިކަން ބޮޑުވެ، ބަލި ފެތުރުން އިތުރުވަނީ - 8 މިނެޓް ކުރިން\nއެންވެރޮމެންޓް މިނިސްޓަރ ޑރ ހުސައިން ރަޝީދު ނޫސްވެރިންނަށް މައުލޫމާތުދެއްވަނީ - ވަގުތު އިމޭޖެސް: އަޝްހާދު އަބްދުﷲ\nވޭތުވެދިޔަ އަހަރުތަކެކޭ އެއްފަދައިން މިއަހަރުގެ ހޫނު މޫސުމުގައިވެސް ބޯފެނަށް ދަތިވެއްޖެ ނަމަ ކައުންސިލްތައް މެދުވެރިކޮށް އެރަށެއްގައި ދިރިއުޅެމުންދާ ރައްޔިތުންނަށް ބޯފެން ފޯރުކޮށްދެވޭނެ ކަމަށް މިނިސްޓްރީ އޮފް އެންވަޔަރަމެންޓް އިން ވިދާޅުވެއްޖެއެވެ.\nއެމިނިސްޓްރީ އިން މިކަން އާންމުކޮށް ކޮށްފައިވާ އިއުލާނެއްގައި ވިދާޅުވީ މިދިޔަ އަހަރެކޭ އެއްފަދައިން މިއަހަރުވެސް ބޯފެން ފޯރުކޮށްދޭނީ ފެނަކައިން ކައުންސިލްތަކާއި ގުޅިގެން ކަމަށެވެ. އަދި ފެނަށް އެދޭ އުސޫލާއި ފެން ފޯރުކޮށްދޭ އުސޫލުވެސް މިހާރު އެކުލަވާލެވިފައިވާ ކަމަށް އެމިނިސްޓްރީގެ އިއުލާނުގައި ވަނީ ވިދާޅުވެފައެވެ.\nއެންވަޔަރަމެންޓް މިނިސްޓްރީ އިން ކޮށްފައިވާ އިއުލާނުގައި ވިދާޅުވެފައި ވަނީ، އެރަށެއްގައި ފެން ހުންނަ މިންވަރާއި، ފެން ހުސްވަމުންދާ މިންވަރު ބަލައި މޮނިޓާ ކުރުމަކީ ރަށު ކައުންސިލްގެ ޒިންމާއެއް ކަމަށެވެ. އަދި އެމައުލޫމާތު ކޮންމެ ކައުންސިލަކުންވެސް ގަވައިދުން މޮނިޓަރ ކޮށް އީމެއިލްގެ ޒަރިއްޔާއިން އެ މިނިސްޓްރީ އަށް ފޮނުވަން ވާނޭ ކަމަށް އެ އިއުލާނުގައި ވަނީ ބަޔާންކޮށްފައެވެ.\nއަދި ވާރޭ ވެހޭ ދުވަސްތައް ބަލައި ފެންނަގައި ރައްކާކުރުމަކީވެސް ކައުންސިލްތަކުގެ ޒިންމާއެއް ކަމަށް އެއިއުލާނުގައި ވަނީ ވިދާޅުވެފައެވެ.\nމީގެ އިތުރުން ކައުންސިލަށް ފެން ހުސްވެދާނެ ކަމަށް ލަފާކުރެވިއްޖެ ނަމަ، ފެން ހުސްވުމުގެ 14 ދުވަހުގެ ކުރިން އެރަށެއްގައި ހުންނަ ފެނަކަ ބްރާންޗަށް ނުވަތަ ފެނަކަށް ބްރާންޗެއް ނެތްނަމަ ފެނަކަ ހެޑް އޮފީހަށް ފެނަށް އެދޭ ފޯމު ހުށަހަޅަން ޖެހޭ ކަމަށާއި، ފެނަކަ އޮފީހަށް ފޯމު ހުށަހެޅި ނަމަވެސް ފޯމުގެ ކޮޕީއެއް އެމިނިސްޓްރީ އަށް މެއިލްކުރަން ވާނެ ކަމަށް އެއިއުލާނުގައި ވަނީ ވިދާޅުވެފައެވެ.\nއަދި ފޯމު ހުށަހެޅިމުގައި އޭގެ ހުރިހައި ބައެއް ފުރިހަމަތޯ ބެލުމަށްވެސް އެންވަޔަރަމެންޓް މިނިސްޓްރީގެ އިއުލާނުގައި ވަނީ ވިދާޅުވެފައެވެ.\nކޮންމެ އަހަރަކުވެސް ހޫނު މޫސުމާއި ދިމާކޮށް، ރާއްޖޭގެ ބައެއް ރަށްތައް ފެނަށް ޖެހެއެވެ. އަދި ބައެއް ރަށްތަކަށް ފެންފޯރުކޮށްދޭން ދަތިވާ ފަހަރުވެސް އާދެއެވެ.\nގެމަނަފުއްޓާއި، މިލަންދޫގައި ފެނަކަ އޮފީހެއް އަޅަން ހަވާލުކޮށްފި\nޖެނުއަރީ 12, 2020 10:46\nބޭނުމީ ޕްލާންޓް އެވެ. ތިޔައީ ބަޔަކު މުއްސަނދި ކޮށްދޭން ކުރާ ކަމެކެވެ.\nޖެނުއަރީ 12, 2020 13:01\nބަލަ މޮޔަ ނުގޮވާ، ކަލޯމެން ވެރިކަމަށް އައިރުވެސް އެއީ ކުރަމުން އަންނަ ކަމެކޭ.\nޖެނުއަރީ 12, 2020 14:13\nމި ޖެނުއަރީމަހު މި ކަލޭގެ ބޮލަށް ސްނޯފައިބަނީކަން ނޭގެ!\nޖެނުއަރީ 29, 2020 23:32\nރައްޔިތުން ދެއަތް އުރާލައިގެން ތިބޭ ވިސްނުން މިސަރުކާރުން ދަސްކޮއްދެނީ... ފެން ވެސް ގެޔާއި ހަމައަށް... ފަސޭހަ އޯގާތެރި....


(23 އޭޕްރިލް 2021 އާ ގުޅޭ)\n"ސިސް.." ރިފާދު އަވަހަށް ހިނގާފައި ގޮސް ހިފައިލީ ރިީޝާގެ ކަނާ އަތުގައެވެ.\n"ބަލަ ސިސް! ކިހިނެއްތަ ވީ؟" ރިފާދު ހައިރާންވެފައި ރީޝާގެ މޫނަށް ބަލައިލިއެވެ. ރިފާދުގެ ދެލޯ ވަގުތުން ބޮޑުވެގެން ދިޔައީ، ރީޝާގެ ލޮލުން ކަރުނަތައް ފައިބަން ފެށުމާ އެކުގައެވެ.\n"ސިސް! އާރ ޔޫ އޯކޭ؟ ރޮނީތަ؟" ރިފާދު އިންތިހާއަށް ކަންބޮޑުވެގެން، ވަރަށް އަވަސްކޮށް ރީޝާގެ ދެއަތުގައި ހިފައި، ރިފާދުގެ ގާތަށް ގެނައެވެ. ރީޝާ އިސްޖަހައިލީ ރިފާދަށް އޭނާގެ ލޮލުން ފައިބާާ ކަރުނަތައް ފޮރުވުމުގެ ބޭނުމުގައެވެ.\n"ކޮއްކޮ ދެން ދޭ ނިދަން.. ސިސް ވެސް ނިދަން މިދަނީ..." ރީޝާ އެހެން ބުނެ، ރިފާދުގެ އަތް މަޑުމަޑުން ފޮހެލަމުން ހިނގައިގަތީ ކޮޓަރިއާ ދިމާލަށެވެ. ހައިރާން ކަން މަތީ ރިފާދަށް ބަލަން ހުރެވުނީ އޭނާގެ ދައްތަ އަށެވެ.\n"އެއީ އަނެއްކާ ކޮން ބައެއް ބާ؟ ސިސްއަށް އެމީހުން ފެނުނީމަ ކީއްބާ އެވީ؟" ރިފާދު ހިތާހިތާ އަހައިލިއެވެ.\nފަތިހު5ޖަހަން ވެފައި ވަނިކޮށް، ނާއިކު އައިސް ކޮޓަރިއަށް ވަނެއެވެ. އެއާ އެކު އެނދުގައި އިން އައިޝާއަށް ކުއްލިއަކަށް ތެދުވެވުނެވެ.\n"ނާއިކު.." އައިޝާއަށް ދުވެފައި ގޮސް ނާއިކުގެ ގައިގައި އޮޅުލައި ގަނެވުނެވެ.\n"އާޝާ. އަދިވެސް ނުނިދަނީތަ؟" ނާއިކުގެ އަތުން އައިޝާގެ ބުރަކަށީގައި ފިރުމަމުން އަހައިލިއެވެ.\n"އާނ! ނުނިދިގެން. ނާއިކު ހާދަ ލަހުން ތި އައީ.." ނާއިކުގެ މޫނަށް ބަލައިލަމުން، އައިޝާއަށް އެހެން އަހައިލެވުނީ އޭނާގެ އިޚުތިޔާރުން ބޭރުންނެވެ. އެއްވެސް ޙާލެއްގައި ޝަކުވާ ކުރުމުގެ ނިޔަތެއްގައެއް ނޫނެވެ.\n"އެއްކަލަ އާޝާ.. ހަމަ ޝަކުވާ ކުރަން ފެށީއޭ ދޯ؟" ނާއިކު ހިތްހަމަ ނުޖެހިފައި އައިޝާގެ މޫނަށް ބަލައިލިއެވެ.\n"ސޮރީ.. ހަމަ ހުވާ ޝަކުވާ ކުރާކަށް ނޫން. ނާއިކު މާ ލަސް ވީމަ އަހަރެން ހާސްވީ.. އެއީ އަހަރެން ނާއިކު ދެކެ މާ ލޯބި ވާތީއޭ." އެހެން ބުނެ އަނެއްކާ ވެސް ނާއިކުގެ ގައިގައި އައިޝާ ބައްދައިލިއެވެ. އައިޝާގެ ނޭފަތުގެ ނޯށަށް އަރައިގެން ދިޔަ ސެެންޓުގެ ވަހާ އެކު އައިޝާއަށް ކުއްލިއަކަށް ނާއިކާ ދުރަށް ދެވުނެވެ.\n"ނާއިކު.." އައިޝާ ދެލޯ ބޮޑުކޮށްލައިގެން ނާއިކުގެ ސީދާ ދެލޮލަށް ބަލައިލިއެވެ.\n"ކިހިނެއްވީ؟ އާޝާ.." ނާއިކު ޖެހިލުންވިއެވެ. ކުއްލިއަކަށް އައިޝާ ދުރަށް ދިޔުމުންނެވެ.\n"ކޮން ވަހެއް؟ ކޮން ކަހަލަ ސެންޓެއް ޖަހައިގެން.. އަންހެން ސެންޓެއް.." އައިޝާއަށް އެހެން ބުނެވުނީ ވަރަށް އުނދަގުލުންނެވެ. ނަމަވެސް ނާއިކުގެ މޫނު މަތިން އައިޝާއަށް ފެނުނު ކުލަވަރު މުޅިން ބަދަލުވިއެވެ. އެ މޫނުމަތީގައި ކުރިން ފެނުނު ހާސްކަން މިހާރަކު ފެންނާކަށް ނެތެވެ. ކުއްލިއަށް ހުރެފައި ނާއިކު ހޭން ފެށިއެވެ. ހިނގަނޑުގެ ބާރު ގަދަވަމުން، އެންމެ ފަހުން ނިކަން ބާރަށް ހިނިގަނޑު ފަޅައިގެން ދިޔައެވެ. ވާނުވާ ނޭނގިފައިވާ އައިޝާއަށް ލިބުނީ ހައިރާން ކަމެކެވެ.\n"ނާއިކު.. ކިހިނެއްތަ ވީ؟ ކީއްވެ ތިހެނީ؟" އައިޝާ އެސުވާލުކޮށްލީ، ނާއިކުގެ ހުނުމުގެ ފަހަތުގައިވާ ޙަޤީޤަތް އެނގެން ބޭނުން ވާތީއެވެ.\n"ހެވޭނެއްނު؟ އޮފީސް ނިންމާފަ ގެއަށް އަންނަނިކޮށް ފެނުނީ ސްޓޭޝަންގަ އިން ސެންޓު ފުޅިއެއް. އެއީ ދާއިންގެ ބިޓުގެ ސެންޓު ފުޅި. އެހެންވެ އެ ޓެސްޓު ކޮށްލަން ޖަހާލީ.." ހީނހީނ ނާއިކުގެ އަނޑުގައި ވަރުބަލި ކަމުގެ އަސަރު ހުއްޓެވެ.\n"ވަޓް؟ ދާއިންގެ ބިޓޭ؟ ދާއިންގެ ބިޓެއް ވެސް ހުރޭތަ؟ ދާއިންގެ ބިޓު ވެސް ތި އޮފީހުގަ ތަ އުޅެނީ؟" އައިޝާ ކޮންމެ ވެސް ވަރަކަށް ހަމައަކަށް އެޅުނެވެ. ނަމަވެސް އަދިވެސް އައިޝާގެ ހިތުގެ ތެޅުން އަވަސް މިނެއްގައި ތެޅެމުން ދިޔައެވެ.\n"އާނއެކޭ! ނޭނގޭތަ؟ ދާއިން ރައްޓެހިވެގެން އުޅެނީ އޮފީސް ކުއްޖަކާ.." ނާއިކު އެހެން ބުނެ، އައިޝާގެ އަތުގައި ހިފައިލިއެވެ. ނާއިކަށް ބަލައިލުމަށްފަހު، އައިޝާ ހީނލަމުން ވަނީ ފާޚާނާއަށެވެ. ފަތިސް ނަމާދަށް ބަންގި ގޮވަން ގާތްވެފައި ވުމުން، ވުޟޫ ކުރާށެވެ.\nމުޅިން އައު ދުވަހަކަށް އިރުގެ އަލިކަން މުޅި ކަޢުނަށް މަރުޙަބާ ކިޔައިފިއެވެ. ހެނދުނުގެ ނާސްތާއަށް އިންސާފު ކުރަން ލަބީބާ އެކު ޖަންނަތު އިނީ ކާގޭގައެވެ.\n"ހިނގާ މާލެ ގޮސްލަން." ރޮށިތަށްޓަށް ރިހި އަޅަމުން ލަބީބު ބުނެލިއެވެ.\n"އަދި ނުވޭ ދޯ؟ މިރަށު ޞިއްޙީ މަރުކަޒުން ވެސް ޓެސްޓު ކޮށްލެވެއެއްނު؟ ދެން ދާނީ ނިލަންދޫއަށް. ޑޮކްޓަރަށް ދައްކާލަން. އެޔަށްފަހު ކަމެއް އުޅެންޏާ، އިތުރު ޓެސްޓު ތަކެއް ހަދާލަން މާލެ ދެވިދާނެއްނު؟" ޖަންނަތު ވަރަށް މަޑުމައިތިރި ކަމާ އެކު ވާހަކަދެއްކިއެވެ.\n"އާނ! މައްސަލައެއް ނެތް." ލަބީބު އެހެން ބުނެ، ކާން ފެށިއެވެ.\n"ސިސް. އަދިވެސްތަ؟" ހެނދުނު ސައި ބޮއިގެން ސިޓިންގރޫމަށް ނުކުތް ގޮތަށް ރިފާދު ބަލައިލީ ސޯފާއަށް ޖެހިފައި އިން އޭނާގެ ދައްތައަށެވެ. ރީޝާއަށް ސިހިފައި ބަލައިލެވުނީ ރިފާދަށެވެ.\n"ރިފާދު. ކޮއްކޯ.. އާދޭ!" ރީިޝާ ވަރަށް އަވަސްކޮށް ބުނެލިއެވެ. ފުން ނޭވާއެއް ދޫކޮށްލަމުން ރިފާދު އައި ގޮތަށް އައިސް އިށީންނީ ރީޝާއާ ޖެހިގެން އިން ސޯފާގައެވެ.\n"ދޮގު ނުހަދާ ބުނެބަލަ! ސިސް އަށް ކިހިނެއްތަ ވީ ރޭގަ؟ ސިސްގެ ކަންކަން އަހަރެންނަށް ޝެއާރ ކުރެވި ދާނެ ދޯ؟ އެއީ އަނެއްކާ..." ރިފާދު ބުނަން އުޅުނު ވާހަކަ ހުއްޓައިލިއެވެ. ރީޝާ ބަލައިލީ ރިފާދަށެވެ. އަދި ބުމަ އަރުވައިލީ ބުނަން އުޅުނީ ކީކޭ ތޯ އަހާ ފަދަ ގޮތަކަށެވެ.\n"ސިސްގެ އެކްސް އެއްތަ އަނެެއްކާ؟" ރިފާދު އެހެން ބުނުމާ އެކު ރީޝާއަށް ލިބުނީ ކުއްލި ސިހުމެކެވެ. އެފަދަ ގޮތަކަށް ރިފާދު ދެކުމުންނެވެ. "ނޫން ނޫން!" ވަރަށް އަވަހަށް ރީޝާއަށް އެހެން ބުނެވުނީ އޭނާގެ އަމިއްލަ އިޚުތިޔާރުގައެއް ނޫނެވެ.\n"ދެން؟" ރިފާދު ކުރުނުކޮށް ބޭނުންވީ، ވީގޮތުގެ ތަފުސީލެވެ. ނަމަވެސް ރީޝާ ހުރީ އެ ވާހަކަތައް ރިފާދަށް ކިޔައި ދޭން ބޭނުން ވެފައެެއް ނޫނެވެ.\n"ކޮއްކޯ! ތީ ސިސްގެ ލޯބިވާ ކޮއްކޮ. އެކަމު، އެކަމަކީ އަދި ކޮއްކޮއަށް އެނގެން ޖެހޭ ކަމެއް ނޫނޭ.. ހަމަ ހުވާ. ސިސް ކިޔާ ދޭނަން އެވާހަކަތައް އަދި.. ގިވް މީ ސަމް ޓައިމް އިނގޭ!" ރީޝާ ވަރަށް ލޯބިން ބުނެލިއެވެ. ރިފާދު ހިނިތުންވެލަމުން ރީޝާއަށް ބަލައިލުމަށްފަހު، ރީޝާގެ ގައިގައި ވަރަށް ލޯބިން ބައްދައިލިއެވެ.\nހަވީރުގެ ހިތްގައިމު ވަގުތެވެ. ވަރަށް ބޮޑަށް ނަލަވެލައިގެން ވާހިދާ ތައްޔާރު ވަމުން ދިޔައީ މަލާކަށް މަރުޙަބާ ކިޔުމަށް އެއާރޕޯޓަށް ދިޔުމަށެވެ. އެތައް ދުވަހަކަށް ފަހު، ވާހިދާގެ ދޮށީ އަންހެން ދަރިފުޅާ ބައްދަލު ވެވޭތީ ވާހިދާ ހުރީ ނިކަން އުފާވެފައެވެ. މަލާކު މާލެ އަންނަ ޚަބަރު ނާއިކަށް ލިބިފައިވީ ކަމަކު، އެއާރޕޯޓަށް ދިޔުމަށް ނާއިކު އެއްބަހެއް ނުވިއެވެ. މަލާކު އެދުމުން ވެސް އެކަން ވެވެން ނެތް ކަމަށް ބުނެ، ނާއިކު އެކަމަށް އިންކާރު ކުރީ އެއީ ރައްކާތެރި ކަމަކަށް ނުވާނެ ކަމަށް ބުނެއެވެ.\n"އައްސަލާމް ޢަލައިކުމް!" ބޭރުން ސަލާން ގޮވި އަޑަށް ޖަންނަތު ކޮޓަރިން ނުކުތެވެ.\n"ވަޢަލައިކުމް ސަލާމް." ސަލާމަށް ޖަވާބު ދެމުން ޖަންނަތު ގޮސް ހުއްްޓުނީ ގޭގެ މައިދޮރު ކުރިމަތީގައެވެ.\n"ޒަހީން.. ކަލޭތަ؟ ކީއްކުރަން މިގެއަށް ތިއައީ؟" ދެފަރާތް ބަލައިލަމުން، ޖަންނަތު ހާސްވެގެން ހުރެ ވާހަކަދައްކަން ފެށިއެވެ.\n"އަހަރެން ކީއްވެ ނާންނަންވީ؟" އެހެން ބުނެ، ޒަހީން ގޭތެރެއަށް ވަދެގަތެވެ. ޖަންނަތު ބިރުން ހުރެ، ޒަހީންގެ ފަހަތުން ހިނގަން ފެށިއެވެ. ޒަހީން ގޮސް ވަނީ ޖަންނަތުގެ ކޮޓަރިއަށެވެ.\n"މީ ދޯ ޖަންނަތުގެ ކޮޓަރި.." ޖަންނަތުގެ ކޮޓަރިއަށް ވަނުމަށްފަހު، ލާނެއް ގޮތަކަށް ޒަހީން އަހައިލިއެވެ.\n"ހެޔޮނުވާނެ ޒަހީން. ތިއުޅެނީ ކޮން ވައްތަރަކަށްތަ؟ މިގެއަށް އައިސް އުޅެނިކޮށް މީހަކަށް ފެނެއްޖިއްޔާ އޯ! ތީ އެހެން ނޫނަސް މިގެއަށް އައިސް އުޅޭ މީހެއް ވެސް ނޫނެއްނު؟" ޖަންނަތު ވާހަކަދައްކަމުން ދިޔައީ ނިކަން ހާސްވެފައި ހުރެގެންނެވެ.\n"ހެހެ! ބަލަ ތިބުނީ އަހަރެެން މީ މޮޔައެކޭތަ؟ އަހަރެން ވެސް ތިވަރު ބަލާފަ ދޯ މިގެއަށް އައިސް ވަންނާނީ؟ އަހަރެން މިގެއަށް ވަނީ މިގޭގަ މީހެއް ނެތް ކަން ކަށަވަރު ކޮށްފައޭ. ދެން ހާސް ނުވެ ބަލަ!" ޒަހީންގެ ކަނާއަތު އިނގިލިތަކުން ޖަންނަތުގެ މޫނުގައި ފިރުމަން ފެށިއެވެ.\n"އަހަރެން ގައިގަ އަތް ނުލާތި! ކަލޭއާ ހެދި އަހަރެންގެ ދިރިއުޅުން ހަލާކު ވެއްޖެ." ދަތްޕިލަ ޖައްސައި ވާން ކޮށްލަމުން، ޖަންނަތު އެހެން ބުނުމާ އެކު، ޒަހީން ފެށީ ހޭންށެވެ.\n"ގޮތްކުޑަ ކަން.." ޒަހީންނަށް ބަލައިލަމުން ޖަންނަތު ރުޅި އައިސްގެން ބުނެލިއެވެ.\n"ހެހެ. މި ގޮތް ކުޑަ މީހާގެ ދަރިއަކަށް ތީނީ ބަލިވެ.. ދެން ކޮން ވާހަކައެއް.. ހެހެ!" ޒަހީންގެ ވާހަކަތަކުން ޖަންނަތުގެ ރުޅިވެރިކަން އިންތިހާއަށް ދިޔައެވެ.\n"ކަލޭ ނުކުމޭ... މިހާރު ނުކުންނާށޭ!" ޖަންނަތުގެ އަޑަށް ބާރެއް ދެމުން އޭނާ ބުނެލިއެވެ.\n"ނުނިކުންނާނަން.. ކީއްވެތަ މިހާރު ތި އަހަންނާ ދުރަށް ދާ ތި އުޅެނީ؟ ބަލަ އަހަރެން ވެސް މިއައީ ޖަންނަތު އަހަރެން ގާތަށް ކުރިން އަންނަ ކަންތަކުގައޭ." ޒަހީން އެހެން ބުނެލުމާ އެކު، އިވެން ފެށީ ބޭރުން މީހެއްގެ ފިޔަވަޅު ތަކެއްގެ އަޑެވެ. ޖަންނަތު އާއި ޒަހީންނަށް ބިރުން އެއްކޮށް ތެޅެގަނެވުނެވެ.\n"ޖަނާ.." ދޮރުގައި ޓަކި ދިނުމާ އެކު ލަބީބު ބޭރުން ގޮވައިލީ ޖަންނަތަށެވެ. ހަދާނެ ގޮތް ނޭނގޭ ފަދަ ގޮތަކަށް ޖަންނަތަށް ބަލަން ޒަހީން ހުއްޓެވެ.\n"އަވަހަށް ވަދޭ! ވަދޭ!" ބޭރުގައި ހުރި ދާއިންއަށް ބަލައިލަމުން އައިޝާ އެދުނީ ގޭތެރެއަށް ވަނުމަށެވެ.\n"ނާއިކު ހަމަ ދެންމެ ބޭރަށް ނުކުތީ.. އެކަމު ކޮފީއެއް ބޮއިގެން ދާން ވާނީ އިނގޭ!" ދާއިން ސޯފާގައި އިށީންނުމުން، އައިޝާ ބުނެލިއެވެ.\n"އޯކޭ. އައިޝާ ފަހަރީ ހާދަ ރަނގަޅޭ! ގެނެސް ބަލަ މީރު ކޮފީއެއް." ދާއިން ސޯފާގައި ހަމަޖެހިލިއެވެ.\nއައިޝާ ކޮފީ ތަށި ހިފައިގެން އައިސް ދާއިންގެ ކުރިމަތީގައި ހުރި ކުޑަ މޭޒުމަތީގައި ކޮފީ ތަށި ބޭންދިއެވެ. ދާއިން މާ ލަސް ތަކެއް ނުކޮށް ކޮފީ ތަށްޓަށް އިންސާފު ކުރަން ފެށިއެވެ.\n"ވަރަށް މީރު.. އައިޝާ ފަހަރީގެ ކޮފީއަށް ހާދަ އިންތިޒާރު ކުރެވެއޭ.." ދާއިން ހިނިތުންވެލަމުން ބުނެލިއެވެ.\n"ދެން އިތުރަށް ކޮން އިންތިޒާރެއް ކުރާކަށް! ތި އުޅެނީ ގެންނަން އުޅޭ ފަހަރީ ވެސް ނުދައްކާ ވިއްޔާ. އެވެސް އޮފީހުން ބިޓެއް ނަގައިގެން.. ހެހެ" އައިޝާ އެހެން ބުނުމާ އެކު، ހައިރާން ވެފައި ދާއިންއަށް ބަލައިލެވުނީ އައިޝާގެ ސީދާ ދެލޮލަށެވެ.\n"ތިބުނީ؟ ކާކު ބިޓެއް ނެގީ؟" ދާއިންގެ މޫނުމަތިން ފެނުނު ހައިރާން ކަމުން، އައިޝާ އަށް ހުއްޓުން އެރިއެވެ. (ނުނިމޭ)


" ހަވަލި " ފެއަރ މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޟް އިސްމާއީލް ހުޅުއްވައިދެއްވައިފި\nމަދަނީ ޖަމްއިއްޔާތަކުގެ ފެއަރ " ހަވަލި " މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޟް އިސްމާއީލް މިއަދު ހުޅުއްވައިދެއްވައިފިއެވެ. ޖަމްއިއްޔާތަކުގެ ފެއަރއެއް ބޭއްވުމަކީ ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ހިމެނޭ ވައުދެކެވެ.\nދަރުބާރުގޭގައި ކުރިއަށްދާ ފެއަރ ހުޅުއްވައިދެއްވުމަށްފަހު މިނިސްޓަރ ފައްޔާޟު އިސްމާޢީލް ވިދާޅުވީ ޑިމޮކްރަސީގައި މަދަނީ ޖަމްއިއްޔާތަކުގެ ދައުރުވެސް ވަރަށް މުޙިއްމުކަމަށެވެ. ޑިމޮކްރަސީގެ ތަނބުގެ ގޮތުގައި ތިންކަމެއް ނުވަތަ ހަތަރު ކަމެއްގެ ވާހަކަ އަޅުގަނޑުމެން އެބަދައްކާކަމަށާއި، އިތުރު ކަމެއްގެ ވާހަކަ ފާހަގަކުރާނަމަ އެންމެ މުޙިއްމު އެއްކަމަކީ މަދަނީ މުޖުތަމައުކަމަށެވެ.\n" މަދަނީ މުޖުތަމައުއަކީ ރައްޔިތުންގެ މަޖިލީހަށްވުރެވެސް، ސަރުކާރަށްވުރެވެސް އަދި ޖުޑިޝަރީއަށްވުރެވެސް މުޙިއްމުކަމެއް، ރައްޔިތުންގެ އިޙުޞާޞްތައް، ރައްޔިތުން ބޭނުންވާ ކަންކަން މިދައުލަތްތެރޭގައި ހިމެނިގެން ދިއުމަށްޓަކައި " މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ ކަންކަން ގޯސްވެގެންދާ ވަގުތުތަކުގައި ރައްޔިތުންގެ ވިންދާއި، ރައްޔިތުން ބޭނުންވާގޮތް އެއަޑު އުފުލުމުގައި ހަޤީޤަތުގައި އެންމެ މުޙިއްމުދައުރެއް އަދާކުރާ ބަޔަކީ މަދަނީ މުޛުތަމައު، މަދަނީ ޖަމްއިއްޔާތައްކަމަށް އިކޮނޮމިކް މިނިސްޓަރ ވިދާޅުވިއެވެ.\n" އަޅުގަނޑުމެން މިކުރި ދަތުރުތަކުގައި، އަޅުގަނޑުމެން މިކުރި ކެމްޕޭންތަކުގައި މިސަރުކާރަށް އަޅުގަނޑުމެން އައުމުގައި އަޅުގަނޑުމެންނަށް ފާހަގަވެފައިވަނީ މަދަނީ ޖަމްއިއްޔާތަކުގެ މުޙިއްމުކަން އަދި އަޅުގަނޑުމެން މިބޭނުންވާ ޑިމޮކްރަޓިކް މުޖުތަމައު މިޤައުމުގައި އަށަގަނެ، ހިފެހެއްޓުމަށްޓަކައި އެންމެ މުޙިއްމު އެއް ރޯލެއް ކުޅެވޭނެ ބަޔަކީ މަދަނީ މުޖުތަމައުވެގެން ދިއުން " މިނިސްޓަރ ވިދާޅުވިއެވެ. ޖަމްއިއްޔާތަކަށް މިލިބޭ ފުރުޞަތުގެ ބޭނުން އެންމެ ރަނގަޅަށް ހިފުމަށްވެސް މިނިސްޓަރ ވަނީ ޖަމްއިއްޔާތަކަށް އިލްތިމާސްކުރައްވާފައެވެ.\nމިނިސްޓްރީ އޮފް ހޯމް އެފެއާޒުގެ ފަރާތުން ވާހަކަދައްކަވަމުން ޖަމްއިއްޔާތަކުގެ ރެޖިސްޓްރަރ އަދި މިނިސްޓަރ އޮފް ސްޓޭޓް ފޮރ ހޯމް އެފެއާޒު އަލީ ނަޒީރު ވިދާޅުވީ ފެއަރ އިންތިޒާމްކޮށް ރާވާ ކުރިއަށްގެންދަވަނީ ޖަމްއިއްޔާތަކުން ބޭނުންވާގޮތަށްކަމަށެވެ. ފެއަރ ފެށިގެން ކުރިއަށްދަނީ މިނިސްޓްރީން ހަމައެކަނި ސަޕޯރޓްދޭބައެއްގެ ގޮތުގައި ތިބެ، ޖަމްއިއްޔާތަކުން ބޭނުންވާގޮތަށް ޖަމްއިއްޔާތަކުން ކުރިއަށްގެންދަވާ ފެއަރއެއްގެ ގޮތުގައި ކަމަށެވެ.\n"އަޅުގަނޑުމެން އުއްމީދުކުރަނީ ރައީސުލްޖުމްހޫރިއްޔާ ބޭނުންފުޅުވިގޮތަށް މިފެއަރގެ ތެރެއިން މަދަނީ މުޖުތަމައު ބާރުވެރިކުރުވުމަށްޓަކައި ޚާއްޞަ ހަރަކާތްތަކެއް ހިންގި، ފެއަރ ނިމިގެންދާއިރުގައި ދިވެހިރާއްޖޭގައި މިވަގުތު ސިވިލް ސޮސައިޓީ އޮތް މިންވަރަށްވުރެ އިތުރަށް ކުރިއަރައިގެންދާނެކަމަށް " ސްޓޭޓް މިނިސްޓަރ ވިދާޅުވިއެވެ.\nމިފެއަރގައި 100 އަށްވުރެ ގިނަ ޖަމްއިއްޔާ ބައިވެރިވެއެވެ. ފެއަރ ކުރިއަށްދާނީ ކޮންމެ ދުވަހެއްގެވެސް މެންދުރު 1300 ން 1800 އަށް އަދި 2000 ން 2230 އަށް ދަރުބާރުގޭގައެވެ. މީގެއިތުރުން ހެނދުނާއި މެންދުރުފަހުވެސް ތަމްރީނު ޕްރޮގްރާމްތަކާއި، ނެޓްވޯކިންގ ސެޝަންތައް އަދި ކީނޯޓް ސެޝަންތައް ކުރިއަށްގެންދާނެއެވެ. ފެއަރގެ ބޭނުމަކީ ޖަމްއިއްޔާތައް ޖަމްއިއްޔާތަކާ ގުޅުވާލަ ދިނުމެވެ. އަދި ވިޔަފާރިތަކާއި، ކުންފުނިތަކާވެސް ޖަމްއިއްޔާތަކާ ގުޅުވާލަ ދިނުމެވެ. ހަމައެހެންމެ ޢާއްމުންނާއި، ސްކޫލް ދަރިވަރުންނާވެސް ޖަމްއިއްޔާތަކާ ގުޅުވާލަ ދިނުމެވެ. މިފެއަރ އޮންނާނީ މިމަހުގެ 17،16 އަދި 18 ވަނަ ދުވަހުއެވެ.\n21 އޯގަސްޓް 2019\nތ.އަތޮޅުގެ ދެރަށަކާއި، ޅ.ކުރެންދޫގައި މަޝްރޫޢު ހިންގަން އެހީދިނުމުގެ އެއްބަސްވުމުގައި ސޮއިކޮށްފި\nޒިންމާދާރު ރައްޔިތުން ބިނާކުރުމުގެ 13 ވަނަ މަސައްކަތު ބައްދަލުވުން ވޭމަންޑޫގައި ފަށައިފި


تَدْوِيْنُ السُّنَّةِ النَّبَوِيَّةِ – 102 – DhiSalafiyyah\nتَدْوِيْنُ السُّنَّةِ النَّبَوِيَّةِ – 102\n05/06/2022 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nއެކަލޭގެފާނުގެ ޞަޙީޙުގައި ގެންގުޅުއްވާފައި މަންހަޖު:\n“صحيح مسلم” ގެ މުޤައްދިމާގައި އެކަލޭގެފާނު އަމިއްލަފުޅަށްވަނީ، އެ ފޮތުގައި ގެންގުޅުއްވާފައިވާ މަންހަޖު ބަޔާންކުރައްވާފައެވެ. އެކަލޭގެފާނު ވިދާޅުވިއެވެ.\n“ދެން އެއަށްފަހުގައި – ﷲ އިރާދަކުރެއްވިއްޔާ – ތިބާ އެދުނު ގޮތަށް ޙަދީޘްތައް ގެނެސްދިނުމަށް މި ފަށަނީއެވެ. އެއީ ތިމަން މި ބަޔާންކުރާ ޝަރުޠުތަކާ އެކުގައެވެ. އެއީ ﷲގެ ރަސޫލާ صلى الله عليه وسلم ގެ އަރިހުން ގުޅިފައިވާ ސަނަދުން އައިސްފައިވާ ޙަދީޘްތަކުގެ ތެރެއިން ޙަދީޘްތައް ގެނައުމެވެ. އެ ތަކުރާރުކުރުމެއް ނެތި ތިން ބަޔަށް ބަހާލާނަމެވެ. އަދި އޭގައިވާ ރާވީންވެސް ތިން ދަރަޖައަކަށް ބަހާލާނަމެވެ.\nއެހެނަސް ޙަދީޘެއް ތަކުރާރު ނުކޮށް ފަރު ނުޖެހޭ ޙާލަތެއް އަތުވެއްޖެނަމަ، އޭގައި އިތުރު މާނައެއް ނުވަތަ އެހެން ސަނަދެއްވާނަމަ އޭގައި އެވާ ޢިއްލަތަކަށްޓަކައި އެ ބަޔާންކުރާނަމެވެ. އެހެނީ ޙަދީޘެއްގައިވާ އިތުރު މާނައެއް ވާނީ ފުރިހަމަ ޙަދީޘެއްގެ މަޤާމުގައެވެ. އެހެންކަމުން ތިމަން މި ބަޔާންކުރިފަދަ އިތުރުކަމެއް ފާހަގަވާ ޙަދީޘް ކޮންމެހެންވެސް ޛިކުރުކުރަން ޖެހެއެވެ. ނުވަތަ އެ ޙަދީޘް ޚުލާޞާކޮށްލާފައި އެމާނަ ނެގިދާނެއެވެ. އެހެނަސް ޙަދީޘަކުން އެބައި ވަކިކޮށްލާފައި އެފަދައިން ޚުލާޞާކުރުން ދަތިވެދާނެއެވެ. އެހެންކަމުން އެ ގޮތް ދަތިވެއްޖަނަމަ އެ ޙަދީޘް ތަކުރާރުކޮށްލުން ރައްކާތެރިކަން ބޮޑެވެ.”\n“އެ ޙަދީޘު އަލުން ޛިކުރުކުރުމުގެ އެއްވެސް ޙާޖަތެއް ނެތިއްޔާ – ﷲ އިރާދަކުރެއްވިއްޔާ – އެކަން ނުކުރާނަމެވެ.\nފަހެ ފުރަތަމަ ބަޔާމެދު ދަންނައެވެ. މިބައިގައި ގެނެސްދިނުމަށް ޤަޞްދުކުރަނީ ޢައިބެއް ނުވާ އަދި ސާފު ޙަދީޘްތަކެވެ. އަދި އެ ޙަދީޘް ރިވާކުރެއްވި ބޭކަލުންނަކީ ޙަދީޘް ފަންނުގައި ފައިތިލަ ޘާބިތުވެފައިވާ އަދި ޙަދީޘު ފުރިހަމަ ގޮތުގައި ގެނެސްދެއްވާ ބޭކަލުންނެވެ. އެހެނީ ވަރަށް ގިނަ މުޙައްދިޘުންނަށް އޮޅުންއެރުމުގެ ސަބަބުން އެބޭކަލުން ގެންނަވާ ބައެއް ޙަދީޘްތަކުގައި ކުށް ހުރެއެވެ. އެހެނަސް އިސްވެ ބަޔާންކުރި ބޭކަލުންގެ ޙަދީޘާމެދު މާ ބޮޑު ޚިލާފެއް ނުވާނެއެވެ. އަދި ބޮޑު އޮޅުމެއްވެސް ނުވާނެއެވެ.\nމިފަދަ ބޭކަލުންގެ ޙަދީޘްފުޅުތައް ގެނެސްދީ ނިމުމުން، ދެން ގެނެސްދޭނީ ހިތުދަސްކުރުމުގައްޔާއި ޙަދީޘް ގެނެސްދިނުމުގައި މި ބޭކަލުންގެ ދަރަޖައަށް ނުދާ ބޭކަލުންގެ ޙަދީޘްތަކެވެ. އެހެނަސް މި ބޭކަލުންނަކީވެސް ތެދުވެރި އަދި ޢިލްމުގައި މަޝްޣޫލުވެ އުޅުއްވި ބޭކަލުންނެވެ. އެއީ عطاء بن السائب، ويزيد بن أبي زياد، وليث بن أبي سليم ފަދަ ބޭކަލުންނެވެ. މި ބޭކަލުންނަކީ ޢިލްމުގައި މަޝްހޫރުވެފައިވާ ބޭކަލުންކަމުގައި ވިޔަސް އަދި އިސްވެ ބަޔާންވެ ދިޔަ ޖަމާޢަތުގެ ބޭކަލުންނާ އެއް ދުވަސްވަރެއްގައި އުޅުއްވި ބޭކަލުން ކަމުގައިވިޔަސް، ޙަދީޘްރިވާކުރެއްވުމުގައި އެ ބޭކަލުންނާ އެއް ދަރަޖައަށް ގޮސްފައިވާ ބޭކަލުންނެއް ނޫނެވެ. އިސްވެ ބަޔާންވެ ދިޔަ ޖަމާޢަތުގެ ބޭކަލުންނަކީ ޢިލްމުގެ އަހުލުވެރިންގެ އަރިހުގައި އެކަމުގައި މާ މަތީ ދަރަޖައަކަށް ވާސިލުވެފައިވާ ބޭކަލުންނެވެ. އަދި ވަރަށް މަތިވެރި ސިފަތަކެއް ލިބިފައިވާ ބޭކަލުންތަކެކެވެ.” \nދެން އެއަށްފަހުގައި ވިދާޅުވިއެވެ.\n“އިސްވެ ބަޔާންވެ ދިޔަ ގޮތުގައި ތިބާ އެދުނު ގޮތަށް، ﷲ ގެ ރަސޫލާ صلى الله عليه وسلم ގެ ޙަދީޘްފުޅުތައް ގެނެސްދޭނަމެވެ. ޙަދީޘް ޢިލްމުވެރިންގެ ގިނަ ބޭކަލުން، އެބަޔަކަށް ތުހުމަތުކޮށްފައިވާ މީހުން ރިވާކޮށްފައިވާ ޙަދީޘްތަކާ މެދު ދަންނައެވެ. އެފަދަ މީހުންގެ ޙަދީޘްތައް ނުގެނެސް ދޭނަމެވެ. އެއީ عبد الله بن مسور أبي جعفر المدائني، وعمرو بن خالد، وعبد القدوس الشامي، ومحمد بن سعيد المصلوب، وغياث بن ابراهيم، وسليمان بن عمرو، وأبي داود النخعي ފަދަ މީހުންނެވެ. އެމީހުންނަކީ ޙަދީޘް ހެދިކަމުގެ ތުހުމަތު ކުރެވިފައިވާ މީހުންނެވެ. އަދި ގިނައިން މުންކަރު ޙަދީޘާއި ކުށް ޙަދީޘް ރިވާކުރެއްވި ބޭކަލުންގެ ޙަދީޘްތައްވެސް ނުގެންނަވާނަމެވެ.\nޙަދީޘް މުންކަރުވުމުގެ ޢަލާމާތަކީ: އެމީހެއްގެ ޙަދީޘާއި ޙަދީޘް ފަންނުގައި އިތުބާރުހިފޭ ހިތުދަސްކުރުމުގައި ރަނގަޅު ބޭކަލެއްގެ ރިވާޔަތާ އަޅާކިޔާލުމުން، ދެ ރިވާޔަތުގައި ޚިލާފެއް އުޅުމެވެ. ނުވަތަ ގިނަ ފަހަރު އެއްގޮން ނުވުމެވެ. އެމީހެއްގެ ގިނަ ޙަދީޘްތައް އެގޮތަށް ވާނަމަ، އެމީހެއް ރިވާކުރާ ޙަދީޘްތައް ދޫކޮށްލެވޭނެއެވެ. އަދި އެ ޙަދީޘްތައް ޤަބޫލެއްވެސް ނުކުރެވޭނެއެވެ. އަދި ބޭނުމެއްވެސް ނުކުރެވޭނެއެވެ.” \n އިމާމު މުސްލިމުގެ ޞަޙީޙުގެ މުޤައްދިމާއިން ކުދ ބަދަލުތަކަކާއެކު (1 /4– 7).


އިޓަލީގައި ވެކްސިން ނުޖަހާ މީހުންނަށް ވަޒީފާއަށް ނުނިކުމެވޭގޮތް ހަދައިފި އިޓަލީގައި ވެކްސިން ނުޖަހާ މީހުންނަށް ވަޒީފާއަށް ނުނިކުމެވޭގޮތް ހަދައިފި\nއިޓަލީގައި މީހެއް ވެކްސިން ޖަހަނީ، ފޮޓޯ- ޝިންހުއާ\nއިޓަލީގައި ކޯވިޑް ވެކްސިން ނުޖަހާ މީހުންނަށް ވަޒީފާއަށް ނުނިކުމެވޭގޮތް ހަދައިފިއެވެ.\nމިމަހުގެ 15ވަނަ ދުވަހުން ފެށިގެން އަމަލުކުރަން ފަށާފައިވާ މިއުސޫލުގައިވާ ގޮތުން އިޓަލީގެ ވަޒީފާގެ ބާޒާރުގައި ހަރަކާތްތެރިވާ ހުރިހާ ފަރާތްތަކަކީ 'ގްރީން ޕާސް' ލިބިފައިވާ ފަރާތްތަކަށް ވާން ޖެހެއެވެ. ގްރީން ޕާސްއަކީ ކޯވިޑް ވެކްސިންގެ ފުރަތަމަ ޑޯޒް ޖަހާފައިވާ މީހުންނަށާއި، ވެކްސިން ފުރިހަމަ ކޮށްފައިވާ ފަރާތްތަކަށް އިޓަލީ ސަރުކާރުން ދޭ ލިޔުމެކެވެ.\nމި ލިޔުން ނެތް ފަރާތްތަކަށް ވަޒީފާއަށް ނުނިކުވޭނެއެވެ. މިއާއެކު އެ މުވައްޒަފަށް ދެނީ މުސާރަ ނުލިބޭ ޗުއްޓީއެކެވެ. މި އުސޫލަށް އަމަލުނުކުރާ އަދި ދެކޮޅު ހަދާ ފަރާތްތައް 1740 ޑޮލަރުގެ ޖޫރިމަނާ އެއްވެސް ދައްކަންޖެހިދާނެ ކަމަށް އިޓަލީ ސަރުކާރުން ހާމަކުރެއެވެ. އިޓަލީ ސަރުކާރުން ހާމަކުރާގޮތުން މިފަދަ ހަރުކަށި ފިޔަވަޅުތަކެއް އަޅާފައިމިވަނީ އެޤައުމުގައި ވެކްސިން ޖަހާ މީހުންގެ އަދަދު އިތުރު ކުރުމަށެވެ.\nވެކްސިން ޖެހުމަކީ މުހިއްމު ކަމެއްގެ ގޮތުގައި އިޓަލީގެ ގިނަ ބަޔަކު ދެކުނު ނަމަވެސް އެޤައުމުގެ ބައެއް ހިސާބުތަކުގައި މިކަމާއި ދެކޮޅަށް އާއްމުންދަނީ އެއްވުންތައް ބާއްވަމުންނެވެ.\nއިޓަލީގެ ހެލްތު މިނިސްޓްރީގެ ތަފާސް ހިސާބުތައް ދައްކާގޮތުން، އެޤައުމުގައި 12 އަހަރުން މަތީގެ އާބާދީގެ 80.8 އިންސައްތަ މީހުން ކޯވިޑް ވެކްސިންގެ2ޑޯޒް ފުރިހަމަކޮށްފައިވާއިރު، 85 އިންސައްތަ މީހުންވަނީ ވެކްސިންގެ ފުރަތަމަ ޑޯޒް ޖަހާފައެވެ.\nއިޓަލީއަކީ ޔޫރަޕްގެ ޤައުމުތަކުގެތެރެއިން ވެކްސިން ޖެހުމަށް ބާރު އަޅާ މިފަދަ ހަރުކަށި ފިޔަވަޅެއް އެޅި ފުރަތަމަ ޤައުމެވެ.


Midhiya mahu ekani ves jinsee goanaa ge 44 massala hushahelhi | Mihaaru\nކުޑަކުދިންނަށް ކުރާ އަނިޔާއާ ދެކޮޅު ކުރެހުމެއް: މިދިޔަ މަހު ވެސް ގިނައިން ހުށަހެޅީ ކުޑަކުދިން ޖިންސީ ގޯނާ ކުރުމުގެ މައްސަލަތައް\nމިދިޔަ މަހު އެކަނި ވެސް ކުޑަކުދިންނަށް ޖިންސީ ގޯނާ ކުރުމުގެ 44 މައްސަލަ\n27 މާޗް 2018 - 21:326comments\nކުޑަކުދިންނަށް ޖިންސީ ގޯނާ ކުރުމުގެ 44 މައްސަލައެއް މިދިޔަ މަހު އެކަނި ވެސް ޖެންޑާ މިނިސްޓްރީއަށް ރިޕޯޓް ކޮށްފައިވާ ކަމަށް އެ މިނިސްޓްރީން ބުނެފި އެވެ.\nޖެންޑާ މިނިސްޓްރީން މިއަދު އާންމުކުރި މިދިޔަ މަހުގެ ތަފާސް ހިސާބު ދައްކާ ގޮތުން މިދިޔަ މަހު ހުށަހެޅި މައްސަލަތަކުގެ ތެރެއިން އެންމެ ގިނައީ ކުޑަކުދިންނަށް އަނިޔާ ކުރުމުގެ މައްސަލަތަކެވެ. އެކި ބާވަތުގެ 210 މައްސަލައެއް އެ މިނިސްޓްރީއަށް މިދިޔަ މަހު ހުށަހެޅިއިރު އޭގެ ތެރެއިން 117 މައްސަލައަކީ ކުޑަކުދިންނަށް އެކި ކަހަލަ އަނިޔާކުރުމުގެ މައްސަލަ އެވެ.\nކުޑަކުދިންނަށް އަނިޔާ ކުރުމުގެ މައްސަލަތަކުގެ ތެރެއިން ވެސް އެންމެ ގިނައިން ހުށަހެޅީ ޖިންސީ ގޯނާގެ މައްސަލަތައް ކަމަށާއި އެފަދަ 44 މައްސަލައެއް މިދިޔަ މަހު ހުށަހެޅި ކަމަށް އެ ހިސާބުތަކުން ދައްކަ އެވެ.\nކުޑަކުދިންނާ ގުޅޭގޮތުން ދެވަނަ އަށް އެންމެ ގިނައިން ހުށަހެޅީ ކުޑަކުދިންނަށް ޖިސްމާނީގެ ގޮތުން އަނިޔާ ކުރުމުގެ މައްސަލަތަކެވެ. އެފަދަ 30 މައްސަލައެއް މިދިޔަ މަހު ހުށަހެޅިއިރު، އިހުމާލުވުމުގެ 18 މައްސަލައަކާއި ނަފްސާނީ ގޮތުން އަނިޔާ ކުރުމުގެ ނުވަ މައްސަލައެއް އަދި އެހެން ބައެއް ބާވަތުގެ މައްސަލަތައް ވެސް ކުޑަކުދިންނާ ގުޅޭގޮތުން ހުށަހެޅި ކަމަށް އެ ހިސާބުތަކުން ދައްކަ އެވެ.\nމީގެ އިތުރުން އެކި ބާވަތުގެ ކުށްކުރާ ކުޑަކުދިންގެ 13 މައްސަލައަކާއި ކުޑަކުދިންގެ އަޚުލާގީ 17 މައްސަލައެއް ވެސް މިދިޔަ މަހު ހުށަހެޅި ކަމަށް އެ ހިސާބުތަކުން ދައްކަ އެވެ. އަދި ކުޑަކުދިންގެ ތައުލީމަށް ހުރަސް އެޅުމުގެ މައްސަލައެއް ވެސް މިދިޔަ މަހު ހުށަހެޅި އެވެ.\nއާއިލީ މައްސަލަތަކުގެ ގޮތުގައި 29 މައްސަލައެއް ހުށަހެޅިއިރު އަނިޔާ ކުރުމާއި ގެވެށި އަނިޔާގެ މައްސަލަތަކުގެ ގޮތުގައި 20 މައްސަލައެއް މިދިޔަ މަހު ހުށަހެޅި އެވެ. އޭގެ ތެރެއިން ވެސް އެންމެ ގިނައީ ޖިސްމާނީ އަނިޔާގެ މައްސަލަތަކެވެ.\nއިތުރު ލިޔުންތައް ކުށްކުރުން ކުޑަކުދިންނަށް އަނިޔާކުރުން ކުޑަކުދިންގެ ހައްގުތައް ކުދިންނަށް ޖިންސީ ގޯނާކުރުން


Lockdown ahffahu Malaysia ge Mall eh hulhuvi iru hurihaa mudhalehggai fungas jahaafai - One Online\nމެލޭޝިއާގެ މޯލްއެއް ހުޅުވިއިރު ހުރިހާ މުދަލެއްގައި ފަންގަސް --\nލޮކްޑައުންއަށްފަހު މެލޭޝިއާގެ މޯލެއް ހުޅުވިއިރު ހުރިހާ މުދަލެއްގައި ފަންގަސް ޖަހާފައި\nލޮކްޑައުންއަށްފަހު މެލޭޝިއާގެ މޯލެއް ހުޅުވިއިރު ހުރިހާ މުދަލެއްގައި ފަންގަސް ޖަހައިފިއެވެ.\nކޮވިޑް-19 ފެތުރުން ހުއްޓުވުމަށް މެލޭޝިއާގައި އެޅި ފިޔަވަޅުތަކުގެ ތެރެއިން އެގައުމު 50 ދުވަހުގެ ލޮކްޑައުނެއްގައި އޮތުމަށްފަހު ހުޅުވައިލުމާ އެކު ވިޔަފާރިތައްވެސް ހުޅުވަން ފެށިއެވެ.\nމެލޭޝިއާގެ ޕެނަންގުގެ ޕުލައު ޓިކްސް ގައި ހުންނަ ޝޮޕިން މޯލެއް ހުޅުވުމަށްފަހު އެމޯލްގެ މުވައްޒަފުންނަށް ޖެހުނީ ބޮޑު މަސައްކަތްތަކެއް ކުރާށެވެ.\nއެހާ ގިނަ ދުވަހު މޯލް ބަންދުކޮށްފައި ބަހައްޓަން ޖެހުމުން ފިނިހޫނުމިން ކޮންޓްރޯލް ނުވެ މޯލްގައި ހުރި ހުރިހާ މުދަލެއްގައި ވަނީ ފަންގަސް ޖަހައިފައެވެ. މޯލްގެ އޯނަރުވަނީ މިކަން މެދުވެރިވެފައިވަނީ މޯލް ގެ ފިނިހޫނުމިނަށް ވޭތުވެދިޔަ ދުވަސްތަކުގައި އައިސްފައިވާ ބަދަލުތަކެއްގެ ސަބަބުން ކަމަށް ބުނެފައެވެ.\nފަންގަސްގެ ސަބަބުން މޯލްގައި ހުރި މުދާތަކުގެ އަސްލަށް އެއްވެސް ބަދަލެއް ނާންނަކަމަށް މޯލްގެ ވެރިޔާވަނީ ބުނެފައެވެ. އަދި މިހާރު މަސައްކަތް ކުރަމުން އަންނަނީ ހުރިހާ މުދަލަކުން ފަންގަސް ފިލުގައި ތެޔޮލައި ޕޮލިޝް ކުރުމަށެވެ.\nމެލޭޝިއާގެ އިތުރު ބައެއް މޯލްތަކަށާއި ރީޓެއިލް ފިހާރަތަކަށް ވެސް މިމައްސަލަ ވަނީ ދިމާވެފައެވެ.\nމެލޭޝިއާގެ ރީޓެއިލް ޗެއިން އެސޯސިއޭޝަނުން ވަނީ ވިޔަފާރިތަކަށް ލިބިފައިވާ ގެއްލުން ގާތުން ބަލަމުން އަންނަ ކަމަށް ބުނެފައެވެ. އަދި ސަރުކާރުން ކަނޑައަޅާފައިވާ ގަވާއިދުތައް ތަންފީޒުކޮށް ވިޔަފާރިތައް ކޮޅަށް ޖެހުމުގެ މަސައްކަތް ފަށާފައިވާ ކަމަށް ވެސް ވަނީ ބުނެފައެވެ.\nގުޅޭ ޓެގު މެލޭޝިޔާ ކޮވިޑް 19 ލޮކްޑައުން\nކޮވިޑްގެ ފަރުވާގެ މުއްދަތު ފަސް ދުވަހަށް ކުރުކޮށްދޭ ބޭހެއް ރަޝިއާއިން އުފައްދައިފި، މިމަހު ބޭނުން ކުރަން ފަށަނީ\nޖޯޖް ފްލޯއިޑް މަރުވީ ނޭވާ ހާސްވެގެން: އޮޓޯޕްސީ ރިޕޯޓު\nކޮންގޯގައި އެބޯލާ ފެތުރި ހަތަރު މީހަކު މަރުވެއްޖެ